**JEGYZŐKÖNYV**

**Hidas Község Önkormányzat**

 **Képviselő-testületének**

**2024. március 18. napján**

megtartott soros, nyilvános üléséről.

Hozott határozatok:

10/2024.(III.18.)

11/2024.(III.18.)

12/2024.(III.18.)

13/2024.(III.18.)

14/2024.(III.18.)

**JEGYZŐKÖNYV**

A jegyzőkönyv készült **2024. március 18. napján 14.00 órai kezdettel**

**Hidas** Község Önkormányzat Képviselő-testületének **soros,** **nyilvános** ülésén.

Az ülés helye**:** Hidas, Kossuth Lajos utca 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. Borsosné Schwáb Rita alpolgármester
3. Fábián Izabella képviselő
4. Fényes Endre képviselő
5. Kérő Imre képviselő
6. Steiner-Orosházi Szandra képviselő

**Valamint**:

Dr. Tóth Attila jegyző

Lórenczné Illés Anikó jkv. vezető

Az ülésről igazoltan hiányzott: Dr. Balázs Dalma Brigitta képviselő.

**Berg Csaba polgármester** köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 6 fő van jelen. Ismertette a napirendi pontokat, - kiemelte, hogy a 4. napirendi pont elmarad, mert a közbeszerzési szakértő kérdése időközben megoldódott - melyet a képviselők elfogadtak.

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**10/2024. (III.18.) számú határozata**

Az elfogadott napirendi pontok:

1. Beszámoló az előző ülés óta eltelt időszak eseményeiről, és a lejárt határidejű

határozatok végrehajtásáról.

 Ea.: Berg Csaba polgármester, Dr. Tóth Attila jegyző

1. Az Óvodai beíratást megelőző hirdetmény elfogadása, közzététele.

Ea: Berg Csaba polgármester, Steiner-Orosházi Szandra főigazgató

1. Beszámoló a Hidasi Polgármesteri Hivatal 2023. évi munkájáról

Ea: Dr. Tóth Attila jegyző

1. **Beszámoló az előző ülés óta eltelt időszak eseményeiről, és a lejárt határidejű**

**határozatok végrehajtásáról.**

**Ea.: Berg Csaba polgármester, Dr. Tóth Attila jegyző**

**Berg Csaba** polgármester ismertette a képviselőkkel, hogy február elején elkezdődött, ill. folytatódott a régi temető rendbetétele, takarítása, fokozott figyelmet kell fordítani erre, mert még sok halott van ott. Szintén folytatódott a fakorona igazítása több ponton végeztek metszéseket, ez a balesetveszély miatt a jövőben is indokolt. Megkezdte a Közútkezelő Kft. az ároktisztítást, szükség lesz még 2. ütemezésre is. Egyeztetést folytat továbbra is a pécsváradi COOP vezetőjével az épület állagáról. A gyalogoshíd omlás miatt lezárásra került, forgalom az útra került irányításra, a híd tartószerkezete megerősítésre került. Megkezdődött és folyamatos a településen a virágosítás. Az óvodásokkal elégették a Kisze bábot, köszöni a meghívást. Lomtalanítás volt a településen, nem került minden hulladék elszállításra, de később az is eltakarításra került. Márciusban a hölgyeknek adhatta át nőnapi jókívánságait. Köszöni az iskolások és óvodások színvonalas ünnepi műsorát. 15.-én Kiskörösön a Petőfi szobornál helyezett el koszorút. Sok megkeresést kapott elektronikai hulladékkal kapcsolatban. Jó hír, hogy sikerült egy vállalkozót találni, aki elszállítja majd ezeket a hulladékokat is. Április hónapban gyűjtik a hivatal udvarában és innen került elszállításra majd. Megjelent a szociális tűzifa pályázat, Hidas település estében az igényelhető maximális mennyiség 154 m3 kemény lombos tűzifa, melynek önereje 391.160.-Ft (2540/m3). 2023-ban elnyert tűzifa mennyisége 87 m3 volt, melynek önereje 220.980.-Ft volt. Kéri a képviselőket, hogy az önerőt fogadják el, mert a tűzifa juttatása nagy segítséget nyújt a rászorultaknak.

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**11/2024. (III.18.) számú határozata**

Hidas Község Önkormányzat Képviselő-testülete úgy döntött, hogy a Belügyminiszter által a Magyarország 2024. évi központi költségvetéséről szóló 2023. évi LV. törvény 3. melléklet 2.2.1 pontja alapján meghirdetetett a „**A települési önkormányzatok szociális célú tüzelőanyag vásárláshoz kapcsolódó támogatására ” című felhívása alapján pályázatot nyújt be** kemény lombos fafajta vásárlásához **a kiírás 5. b) pontja alapján 21.000.- Ft/erdei m3+áfa támogatására.**

Az önkormányzat vállalja, a tűzifa szállításából – ideértve a rászorulókhoz való eljuttatást is – származó költségek megfizetését, és gondoskodik a tűzifa jogosultak részére ellenszolgáltatás nélkül történő kiosztásáról. A pályázati kiírás 6. a)-d) pontjaiban foglaltakat a szociális célú tűzifa támogatás elosztásáról szóló 15/2020.(X.26.) önkormányzati rendelet tartalmazza.

A támogatással igényelt keménylombos tűzifa mennyiség: **154 erdei m3**.

A képviselő-testület az Ávr. 75. § (4) bekezdés a) pontja alapján nyilatkozik arról, hogy a tűzifavásárláshoz igényelt támogatáson felül 2000.- Ft+ ÁFA/ erdei m3 **azaz 391.160.- Ftönrész** az önkormányzat 2024. évi költségvetésében rendelkezésre áll, azt a képviselő-testület biztosítja.

Megbízzák a jegyzőt, hogy a támogatás igénylésének az ebr42 önkormányzati információs rendszerben történő rögzítéséről gondoskodjon. Megbízzák a polgármestert, hogy a pályázatot a képviselő-testület nevében írja alá, és az elektronikus nyilatkozatot nyújtsa be a Kincstár MAKPER hivatali kapuján keresztül.

Határidő: 2024. április 26.

Felelős: polgármester, jegyző

**Dr. Tóth Attila** jegyző ismertette a képviselőkkel a lejárt határidejű határozatokat, melyek végrehajtása maradéktalanul megtörtént.

**Fábián Izabella** képviselő kérdése, hogy mikor jár le a COOP szerződése, ill. az említett elektronikai hulladékszállításnak lesz e költsége?

**Dr. Tóth Attila** jegyző elmondta, hogy 2027-ben jár le a COOP szerződés.

**Berg Csaba** polgármester kiemelte, hogy nem jár költséggel az elektronikai hulladék elszállítása.

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**12/2024. (III.18.) számú határozata**

Hidas Község Önkormányzat Képviselő-testülete elfogadta a polgármester beszámolóját az előző ülés óta eltelt időszak eseményeiről, és a jegyző beszámolóját a lejárt határidejű határozatok végrehajtásáról.

Határidő : azonnal

Felelős: képviselő-testület

1. **Az Óvodai beíratást megelőző hirdetmény elfogadása, közzététele.**

**Ea: Berg Csaba polgármester, Steiner-Orosházi Szandra főigazgató**

**Berg Csaba** polgármester elmondta, hogy a napirenddel kapcsolatban a képviselők részletes írásbeli előterjesztést kaptak, kiemelte a beiratkozás időpontjait.

**Steiner-Orosházi Szandra** képviselő elmondta, hogy szóbeli kiegészítése nincs a napirendi ponthoz, szeretettel várja a gyermekeket és a szülőket a Hidasi Szivárvány Óvoda és Bölcsődébe.

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**13/2024. (III.18.) számú határozata**

Hidas Község Önkormányzat Képviselő-testülete -mint a Hidasi Szivárvány Óvoda és Bölcsőde fenntartója- úgy határozott, hogy :

I. a 2024/25 nevelési évre az óvodai és bölcsődei beíratás időpontját **2024. április 17- 19.** napjaiban, jelen határozat mellékletét képező „Hirdetmény”-ben foglaltak szerint határozza meg.

II. felkéri a Polgármestert a 2024. évi óvodai és bölcsődei beíratásról szóló Hirdetmény-nek az Önkormányzat hivatalos honlapján ([www.hidas.hu](http://www.hidas.hu)) való közzétételére, a Hidasi Hírmondóban és a Képújságban megjelentetésére, valamint az óvoda honlapján való közzététel kezdeményezésére.

Határidő: azonnal

Felelős: Képviselő-testület, Polgármester

1. **Beszámoló a Hidasi Polgármesteri Hivatal 2023. évi munkájáról**

**Ea: Dr. Tóth Attila jegyző**

**Dr. Tóth Attila** jegyző ismertette a Hidasi Polgármesteri Hivatal 2023. évi tevékenységéről szóló írásos beszámolóját. Kiemelte, hogy 2024. január 01-től a hivatali létszám 9 főre emelkedett. Minden munkatárs eleget tett képzési kötelezettségeinek, összességében elmondható, hogy Hivatalunk kiemelkedően magas színvonalon látta el feladatait.

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**14/2024. (III.18.) számú határozata**

Hidas Község Önkormányzat Képviselő-testülete a mellékelt írásos előterjesztés szerinti tartalommal elfogadta Dr. Tóth Attila jegyző beszámolóját a Hidasi Polgármesteri Hivatal 2023. évi munkájáról.

Határidő :azonnal

Felelős: Képviselő-testület

**Berg Csaba** polgármester tájékoztatta a képviselőket és a lakosságot, hogy Dr. Tóth Attila jegyző úr tartós távolléte, betegsége miatt hétfő és csütörtöki napon Réger Balázs helyettes jegyző fogja ellátni a jegyzői feladatokat Hidas községben, 2024. március 21-től, keressék őt is bizalommal. Dr. Tóth Attila jegyzőnek jobbulást kíván és köszöni, hogy táppénz alatt is segítette a kiemelkedően a kollégák munkáját, mindenkinek kellemes húsvéti ünnepeket kíván!

Tekintettel arra, hogy az ülésen több kérdés, észrevétel, indítvány nem hangzott el az alpolgármester szép őszi napokat kívánva a képviselő-testület ülését berekesztette.

kmf.

|  |  |
| --- | --- |
| Berg Csabapolgármester | Dr. Tóth Attila jegyző |